b'\n_START_ARTICLE_\nJudit Temes\n_START_SECTION_\nUrheilu-ura\n_START_PARAGRAPH_\nTemes osallistui 17-vuotiaana ensimm\xc3\xa4isiin olympialaisiinsa vuonna 1948 Lontoossa. Siell\xc3\xa4 h\xc3\xa4n osallistui 100 metrin vapaauintiin, jossa h\xc3\xa4n sijoittui v\xc3\xa4lier\xc3\xa4ns\xc3\xa4 viimeiseksi ja karsiutui loppukilpailusta. Samoissa kilpailuissa h\xc3\xa4n osallistui my\xc3\xb6s 4\xc2\xa0\xc3\x97\xc2\xa0100 metrin vapaauintiviestiin, jossa Unkarin joukkue sijoittui viidenneksi._NEWLINE_Nelj\xc3\xa4 vuotta my\xc3\xb6hemmin Helsingin kes\xc3\xa4olympialaisissa Temes saavutti uransa kohokohdan: h\xc3\xa4n voitti olympiakultaa 4\xc2\xa0\xc3\x97\xc2\xa0100 metrin vapaauintiviestiss\xc3\xa4 sek\xc3\xa4 olympiapronssia 100 metrin vapaauinnissa. Kaksi vuotta kilpailuiden j\xc3\xa4lkeen EM-kilpailuissa Torinossa Temes voitti j\xc3\xa4lleen kultaa 4\xc2\xa0\xc3\x97\xc2\xa0100 metrin vapaauintiviestist\xc3\xa4 sek\xc3\xa4 hopeaa 100 metrin vapaauinnista._NEWLINE_Temes jatkoi uraansa viel\xc3\xa4 Melbournen olympialaisiin asti, mutta siell\xc3\xa4 menestys j\xc3\xa4i hieman vaatimattomammaksi; seitsem\xc3\xa4s sija 4\xc2\xa0\xc3\x97\xc2\xa0100 metrin vapaauintiviestiss\xc3\xa4 sek\xc3\xa4 seitsem\xc3\xa4s sija 100 metrin selk\xc3\xa4uinnin kolmannessa alkuer\xc3\xa4ss\xc3\xa4, mik\xc3\xa4 johti karsiutumiseen v\xc3\xa4lierist\xc3\xa4 ja loppukilpailusta. Olympialaisten j\xc3\xa4lkeen Temes lopetti menestyksekk\xc3\xa4\xc3\xa4n uransa.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nTemes meni my\xc3\xb6hemmin naimisiin, ja h\xc3\xa4net tunnettiin Tuider\xe2\x80\x93sukunimell\xc3\xa4. H\xc3\xa4n kuoli Budapestissa 11. elokuuta 2013.'